ai4bharat/Pralekha huggingface dataset:
প্রধানমন্ত্রীরদপ্তর
মেঘালয়ের প্রতিষ্ঠা দিবসে প্রধানমন্ত্রীর শুভেচ্ছা
নয়াদিল্লি, ২১ জানুয়ারি, ২০২০
প্রধানমন্ত্রী শ্রী নরেন্দ্র মোদী আজ মেঘালয়ের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “মেঘালয়ের নাগরিকরা তাঁদের দয়ালু এবং সহানুভূতিশীল স্বভাবের জন্যই পরিচিত। খেলাধূলা, সঙ্গীত, প্রকৃতির সংরক্ষণ – এসব কিছুই তাঁদের থেকে শিক্ষণীয়। আগামীদিনে মেঘালয়ের উন্নতি কামনা করি।”
CG/SS/DM
(Visitor Counter : 65
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডক্টর জিতেন্দ্র সিং বলেছেন, জম্মু সারাদেশের জন্য একটি সমন্বিত শিক্ষা মডেল হিসেবে পরিচিত হয়েছে
নতুন দিল্লি, ২৮ আগষ্ট, ২০২১
কেন্দ্রীয় মন্ত্রী ডক্টর জিতেন্দ্র সিং আজ জানিয়েছেন যে, জম্মুতে বিভিন্ন ধরনের উচ্চশিক্ষা প্রতিষ্ঠান একে অপরের কাছাকাছি এসে বিশেষজ্ঞ এবং শিক্ষাবিদদের মাধ্যমে একটি স্বতন্ত্র ও সুসংহত শিক্ষা ব্যবস্থা প্রণয়ন করতে চলেছে। যা দেশে মডেল হিসেবে পরিগণিত হবে।
আজ বিভিন্ন শিক্ষা প্রতিষ্ঠানের সঙ্গে চুক্তি স্বাক্ষর অনুষ্ঠানে তিনি প্রধান অতিথি হিসেবে উপস্থিত ছিলেন। এদিন বহুপাক্ষিক চুক্তি স্বাক্ষরিত হয়। যার মধ্যে রয়েছে, অল ইন্ডিয়া ইনস্টিটিউট অফ মেডিক্যাল সাইন্সেস- জম্মু, ইন্ডিয়ান ইনস্টিটিউট অফ টেকনোলজি- জম্মু, ইন্ডিয়ান ইনস্টিটিউট অফ ম্যানেজমেন্ট- জম্মু এবং জম্মু বিশ্ববিদ্যালয়।
কেন্দ্রীয় মন্ত্রী একে যুগান্তকারী ঘটনা বলে উল্লেখ করে বলেছেন, একটি বিরল ঘটনার উত্থান যা একই প্লাটফর্মে চিকিৎসা বিজ্ঞান, ইঞ্জিনিয়ারিং প্রযুক্তি এবং ব্যবস্থাপনা দক্ষতাকে একত্রিত করবে।
প্রধানমন্ত্রী শ্রী নরেন্দ্র মোদী কর্তৃক প্রকাশিত জম্মু ও কাশ্মীরের জন্য নতুন শিল্পনীতি কথা উল্লেখ করে ডক্টর সিং বলেন, আগামী ৩১ আগষ্ট স্বরাষ্ট্রমন্ত্রী শ্রী অমিত শাহ জম্মু-কাশ্মীরের শিল্প উন্নয়নের জন্য "নতুন কেন্দ্রীয় প্রকল্প"-এর অধীনে ইউনিট গুলি নিবন্ধীকরণের জন্য একটি ওয়েব পোর্টাল চালু করবেন।
CG/ SB
(Visitor Counter : 91
প্রধানমন্ত্রীরদপ্তর
সুইডেনের নতুন প্রধানমন্ত্রী নির্বাচিত হওয়ায়, উলফ ক্রিস্টারসনকে অভিনন্দন প্রধামন্ত্রীর
নয়াদিল্লি, ১৯ অক্টোবর, ২০২২
প্রধানমন্ত্রী শ্রী নরেন্দ্র মোদী সুইডেনের পরবর্তী প্রধানমন্ত্রী নির্বাচিত হওয়ায় উলফ ক্রিস্টারসনকে অভিনন্দন জানিয়েছেন।
এক টুইট বার্তায় প্রধানমন্ত্রী বলেন ;
“সুইডেনের পরবর্তী নির্বাচিত হওয়ায় মাননীয় উলফ ক্রিস্টারসনকে অভিনন্দন। আমাদের বহুমুখী অংশীদারত্ব আরও জোরদার করতে আমি তাঁর সংগে ঘনিষ্ঠভাবে কাজ করতে আগ্রহী।"
PG/PM/NS
(
পেট্রোলিয়ামওপ্রাকৃতিকগ্যাসমন্ত্রক
রাষ্ট্রায়ত্ত বামার লরি সংস্থার মুনাফা অর্জন অব্যাহত : সংস্থার সিএমডি প্রবাল বসু
কলকাতা, ১২ সেপ্টেম্বর, ২০১৮
রাষ্ট্রায়ত্ত বামার লরি কোম্পানির মুনাফা অব্যাহত রয়েছে বলে জানালেন সংস্থার সিএমডি শ্রী প্রবাল বসু। ২০১৭-১৮-তে সংস্থার লেনদেনের পরিমাণ রেকর্ড ১ হাজার ৭৯৭ কোটি টাকায় পৌঁছেছে। ২০১৬-১৭-তে সংস্থার লেনদেনের পরিমাণ ছিল ১ হাজার ৭৭৯ কোটি টাকা যা এবার ১ শতাংশ বেড়েছে। একইভাবে, ২০১৭-১৮-তে সংস্থাটির কর প্রদানের পূর্বে মুনাফার পরিমাণ দাঁড়িয়েছে ২৬১ কোটি ১২ লক্ষ টাকা। পূর্ববর্তী বছরে মুনাফার পরিমাণ ছিল ২৫৪ কোটি ১১ লক্ষ টাকা। মঙ্গলবার  কলকাতায় সংস্থার ১০১তম বার্ষিক সাধারণ বৈঠকে শ্রী বসু আরও জানান, সংস্থার কৌশলগত ও বাণিজ্যিক কাজকর্মে উন্নতির দরুণই এই সাফল্য অর্জিত হয়েছে।
শ্রী বসু বলেন, বিভিন্ন বাধা-বিপত্তি কাটিয়ে উঠে সংস্থার পুনরুজ্জীবন ঘটিয়ে বাজার প্রতিযোগিতায় টিকে থাকতে কাজকর্মে নানা পরিবর্তন আনা হয়েছে। প্রতিটি পরিবর্তনকে সুযোগ হিসেবে গ্রহণ করে সংস্থার মূল ব্যবসায়িক ক্ষেত্রকে শক্তিশালী করার মধ্য দিয়ে মুনাফা অর্জন অব্যাহত রয়েছে বলেও তিনি করেন।
বামার লরি সংস্থাকে এক বৈচিত্র্যসম্পন্ন রাষ্ট্রায়ত্ত সংস্থা হিসেবে ব্যাখ্যা করে শ্রী বসু বলেন, বিগত কয়েক বছরে ইন্ডাস্ট্রিয়াল প্যাকেজিং ইউনিটের উৎপাদন বৃদ্ধি পেয়েছে। গুজরাটের ভাদোদরায় নতুন একটি উৎপাদন ইউনিট স্থাপন করা হচ্ছে। খুব শীঘ্রই এটি চালু হবে। নতুন এই ইউনিটটি চালু হলে সংস্থার কৌশলগত বাণিজ্যিক লেনদেন বৃদ্ধি পাবে। তিনি আরও জানান, সংস্থার গ্রিজ ও লুব্রিকেন্ট ইউনিটের উৎপাদন বৃদ্ধি পাওয়ায় ২০১৭-১৮-তে বিক্রির পরিমাণ ২৫ শতাংশের বেশি বেড়েছে। হিমঘর ব্যবস্থার সম্ভাবনার বিষয়টিকে বিবেচনায় রেখে হায়দরাবাদ ও হরিয়ানার রাই-এ দুটি শীততাপ নিয়ন্ত্রিত মজুতভাণ্ডার গড়ে তোলা হয়েছে। মুম্বাইয়ের কাছে পটলগঙ্গায় নির্মীয়মান মজুতভাণ্ডারটি চলতি বছরের শেষ নাগাদ বাণিজ্যিক কাজকর্মের জন্য চালু হয়ে যাবে বলে আশা করা হচ্ছে। দেশি-বিদেশী পণ্য পরিচালনার জন্য বিশাখাপত্তনম বন্দর কর্তৃপক্ষের সহযোগিতায় বিশাখাপত্তনমে একটি বিবিধ উদ্দেশ্যসাধক লজিস্টিক্স হাব গড়ে তোলার কথাবার্তা চলছে বলেও শ্রী বসু জানান।
বৈঠকে সংস্থার ডায়রেক্টর শ্রী এস এস খুন্তিয়া, সচিব শ্রীমতী কবিতা ভাবসার, উৎপাদন ও বাণিজ্য বিভাগের ডায়রেক্টর শ্রী ডি সোথি সলভম প্রমুখ উপস্থিত ছিলেন।
CG/BD/DM/…
(Visitor Counter : 78
বিজ্ঞানওপ্রযুক্তিমন্ত্রক
ব্যাঙ্গালোর-ভিত্তিক গবেষকরা স্বল্প মূল্যের অনুঘটক উদ্ভাবন করেছেন, যার সাহায্যে হাইড্রোজেন উৎপন্ন করা যাবে
নয়াদিল্লি, ১০ অগাস্ট, ২০২০
জলবায়ু পরিবর্তনের সমস্যা থেকে বাঁচতে বর্তমানে জীবাশ্ম জ্বালানির ব্যবহার কমাতে উদ্যোগ নেওয়া হয়েছে। এর জন্য হাইড্রোজেন যাতে জ্বালানি হিসাবে ব্যবহার করা যায়, তা নিয়ে বিজ্ঞানীরা পরীক্ষা-নিরীক্ষা চালাচ্ছেন। এক্ষেত্রে হাইড্রোজেন উৎপাদনের জন্য জলকে বিশ্লেষণ করতে একটি দক্ষ বিদ্যুৎ অনুঘটকের প্রয়োজন। জল থেকে হাইড্রোজেন উৎপাদনের সবচেয়ে বড় সমস্যা হ’ল অনুঘটকের ব্যবহার। সাধারণত, প্ল্যাটিনিয়াম ও কার্বনকে অনুঘটক হিসাবে ব্যবহার করা হয়। কিন্তু এগুলি খুবই ব্যয়-সাপেক্ষ।
বিজ্ঞানীরা এই কারণে ধাতুর সঙ্গে জৈব পদার্থ যুক্ত করে অত্যাধুনিক অনুঘটক তৈরি নিয়ে গবেষণা করছেন। যার মধ্য দিয়ে জল থেকে হাইড্রোজেন সহজেই উৎপন্ন করা যাবে। কেন্দ্রের বিজ্ঞান ও প্রযুক্তি দপ্তরের স্বশাসিত সংস্থা সেন্টার ফর ন্যানো অ্যান্ড সফট্ ম্যাটার সায়েন্সেস – এর গবেষকরা জলের বিশ্লেষণের জন্য এমন একটি পলিমার উদ্ভাবন করেছেন, যেখানে প্যালাডিয়াম ও বেঞ্জিন টেট্রামাইন ব্যবহার করে অনুঘটকের কাজ করা হয়। বিজ্ঞানীরা দেখেছেন, প্যালাডিয়াম বেঞ্জিন টেট্রামাইনের দ্বিমাত্রিক অনুঘটক এই কাজটি দক্ষভাবে করতে পারে। এর ফলে, জল থেকে হাইড্রোজেন উৎপাদনের বিপুল ব্যয়ের সমস্যাটিও দূর হচ্ছে।
(CG/CB/SB
স্বরাষ্ট্র মন্ত্রক
প্রাকৃতিক বিপর্যয়েও টিকে থাকা পরিকাঠামো বিষয়ে এক আন্তর্জাতিক কর্মশালা আগামীকাল শুরু হবে
নয়াদিল্লি, ১৮ মার্চ, ২০১৯
নতুন দিল্লীতে আগামীকাল প্রাকৃতিক বিপর্যয়েও টিকে থাকতে পারে এমন পরিকাঠামো তৈরীর বিষয়ে দু-দিনের আন্তর্জাতিক কর্মশালা শুরু হবে। রাষ্ট্রসঙ্ঘের বিপর্যয়ের ঝুঁকি হ্রাস সংক্রান্ত অফিসের সহযোগিতায় জাতীয় বিপর্যয় মোকাবিলা কর্তৃপক্ষ এই কর্মশালার আয়োজন করবে। এছাড়া এই কর্মশালায় রাষ্ট্রসঙ্ঘ উন্নয়ন কর্মসূচির গ্লোবাল কমিশন অন অ্যাডাপ্টেশন এবং বিশ্ব ব্যাঙ্কের অংশীদারিত্বও থাকবে।
গুরুত্বপূর্ণ পরিকাঠামো ক্ষেত্রে প্রাকৃতিক বিপর্যয়ের ঝুঁকি মোকাবিলার জন্য উল্লেখযোগ্য কাজের ধরণকে চিহ্নিত করা, পরিবহন, শক্তি, টেলি যোগাযোগ এবং জল সরবরাহের মতো ক্ষেত্রে, প্রাকৃতিক বিপর্যয় সত্বেও টিকে থাকা এমন পরিকাঠামো গড়ে তোলার বিষয়ে এই কর্মশালায় আলাপ-আলোচনা হবে। রূপরেখা প্রণয়ন করা এবং আগামী তিন বছরের জন্য জাতীয় পর্যায়ে এই কাজের বিষয়ে একটি পরিকল্পনা নিয়েও কর্মশালায় মতবিনিময় ও আলোচনা হবে। অন্যদিকে অভিন্ন স্বার্থের ক্ষেত্রগুলিকে চিহ্নিত করে কাজ করার জন্য এবং সুনির্দিষ্ট লক্ষ্যমাত্রা গ্রহণের জন্য একটি মঞ্চ গড়ে তোলার বিষয়েও এখানে কথা হবে।
বিশ্বের বিভিন্ন অঞ্চল থেকে অনেকগুলি দেশ, বহুপাক্ষিক উন্নয়নমূলক ব্যাঙ্ক, রাষ্ট্রসঙ্ঘের বিভিন্ন সংস্হা, শিক্ষা জগতের সঙ্গে যুক্ত ব্যক্তিবর্গ, গবেষনা সংস্হা, বেসরকারি ক্ষেত্র, নীতি সংক্রান্ত চিন্তন গোষ্ঠী এই কর্মশালায় অংশ নেবে। প্রাকৃতিক বিপর্যয় প্রতিরোধী বৃহদায়তন পরিকাঠামো গড়ে তোলার ক্ষেত্রে বিভিন্ন দেশের অভিজ্ঞতা থেকে শিক্ষা নিতে এই কর্মশালায় মতবিনিময় করা হবে।
বিপর্যয় প্রতিরোধী পরিকাঠামো ক্ষেত্রে বিনিয়োগের গুরুত্ব এবং এর দীর্ঘমেয়াদী সুবিধা বিষয়ে ইতিমধ্যেই যেসব আন্তর্জাতিক চুক্তি স্বাক্ষরিত হয়েছে, তারমধ্যে উল্লেখ করার চুক্তি হচ্ছে ২০১৫ থেকে ২০৩০ সাল পর্যন্ত বিপর্যয় ঝুঁকি হ্রাস সংক্রান্ত ‘সেন্ডাই ফ্রেমওয়ার্ক’। সুষম উন্নয়ন লক্ষ্যমাত্রা অর্জনের ক্ষেত্রেও বিপর্যয় প্রতিরোধী পরিকাঠামোর ওপর বিশেষ জোর দেওয়া হয়েছে। এই কাজ করা সম্ভব হলে শুধুমাত্র যে পরিকাঠামোর ক্ষয়ক্ষতি কমানো যাবে তাই নয়, দুর্ঘটনাজনিত মৃত্যুর সংখ্যাও কমবে। অর্থনৈতিক ক্ষয়ক্ষতি এবং বিপর্যস্ত মানুষের সংখ্যাও হ্রাস পাবে।
২০১৮ জানুয়ারি মাসে এ বিষযে একটি আন্তর্জাতিক কর্মশালার আয়োজন করা হয়েছিল। প্রস্তাবিত এই কর্শালায় আগেকার আন্তর্জাতিক কর্মশালার ধ্যান-ধারনাগুলিকে আরও এগিয়ে নিয়ে যাওয়ার লক্ষ্যে কাজ করা হবে বলে মনে করা হচ্ছে।
CG/PB/NS
(Visitor Counter : 66
প্রধানমন্ত্রীরদপ্তর
ধর্ম চক্র দিবস উপলক্ষে প্রধানমন্ত্রীর ভাষণ
নয়াদিল্লি, ০৪ জুলাই, ২০২০
প্রধানমন্ত্রী শ্রী নরেন্দ্র মোদী আজ ধর্ম চক্র দিবস উদযাপন উপলক্ষে ভিডিও কনফারেন্সের মাধ্যমে ভাষণ দেন ।কেন্দ্রীয় সংস্কৃতি মন্ত্রকের অধীন আন্তর্জাতিক বৌদ্ধ মহাসংঘ ৪ঠা জুলাই আষাঢ় পূর্ণিমার দিনটি ধর্ম চক্র দিবস হিসাবে উদযাপন করে থাকে। মনে করা হয়, আজকের এই দিনটিতে বারাণসীর কাছে সারনাথে গৌতম বুদ্ধ তাঁর প্রথম নীতিসম্বলিত বক্তৃতা দিয়েছিলেন। সারা বিশ্বের বৌদ্ধ ধর্মাবলম্বীরা আজকের দিনটিকে ধর্ম চক্র প্রবর্তন অর্থাৎ ধর্মের চাকা গতিশীল করার দিন হিসেবে উদযাপন করে থাকেন।
আষাঢ় পূর্ণিমা যা গুরু পূর্ণিমা হিসাবেও পরিচিত – এই দিনটি উদযাপন উপলক্ষে প্রধানমন্ত্রী তাঁর শুভেচ্ছা জ্ঞাপন করেন। ভগবান বুদ্ধকে বিনম্র শ্রদ্ধা জানিয়ে প্রধানমন্ত্রী সন্তোষ প্রকাশ করেন যে, আজকের দিনে মঙ্গোলিয়া সরকারকে মঙ্গোলীয় কঞ্জুর - এর কপি উপহার হিসাবে দেওয়া হচ্ছে।
ভগবান বুদ্ধের শিক্ষা ও তাঁর অষ্টমার্গ সম্পর্কে প্রধানমন্ত্রী বলেন, এগুলি সবই বিভিন্ন সমাজ ও দেশের কল্যাণে পথ দেখায়। তিনি আরও বলেন, বৌদ্ধ ধর্ম সাধারণ মানুষ, মহিলা ও দরিদ্রদের সম্মান করতে শেখায় এবং শান্তি ও অহিংসার বার্তা বহন করে। ভগবান বুদ্ধের শিক্ষা সুস্থায়ী ও উজ্জ্বল এক বিশ্বের মূল মন্ত্র হয়ে উঠতে পারে। প্রধানমন্ত্রী আরও বলেন, ভগবান বুদ্ধ প্রত্যাশা ও অভিপ্রায়ের মধ্যে গভীর সম্পর্ক খুঁজে পেয়েছিলেন। একবিংশ শতাব্দী সম্পর্কে তিনি অত্যন্ত আশাবাদী বলে উল্লেখ করে শ্রী মোদী বলেন, যুবসম্প্রদায়ের কাছ থেকেই তিনি প্রত্যাশার প্রেরণা পান। শ্রী মোদী ভারতকে অন্যতম বৃহৎ স্টার্ট আপ ব্যবস্থার উপযোগী দেশ হিসাবে উল্লেখ করে বলেন, এই দেশের তরুণ প্রজন্মের যুবক-যুবতীরা বিশ্ব সমস্যাগুলির সমাধান সূত্র বের করার প্রচেষ্টায় ব্রতী রয়েছেন।
প্রধানমন্ত্রী আরও বলেন, আজ সমগ্র বিশ্ব অপ্রত্যাশিত চ্যালেঞ্জের সম্মুখীন। এই চ্যালেঞ্জগুলির সমাধান সূত্র ভগবান বুদ্ধের বাণী থেকে পাওয়া যেতে পারে। ভগবান বুদ্ধের স্মৃতি বিজড়িত স্থানগুলির সঙ্গে সাধারণ মানুষের যোগসূত্র আরও বাড়ানোর ওপর জোর দিয়ে প্রধানমন্ত্রী উত্তর প্রদেশের কুশীনগর বিমানবন্দরকে আন্তর্জাতিক বিমান বন্দর হিসাবে গড়ে তোলার একটি প্রস্তাব সম্প্রতি কেন্দ্রীয় মন্ত্রিসভা অনুমোদন করেছে বলেও জানান। এ প্রসঙ্গে প্রধানমন্ত্রী বলেন, এই বিমানবন্দর পুরোদমে চালু হলে আরও বেশি সংখ্যায় পুণ্যার্থী ও পর্যটকরা আসা-যাওয়া করতে পারবেন। সেই সঙ্গে, এই অঞ্চলের আর্থিক বিকাশও ত্বরান্বিত হবে।
(CG/BD/SB
রেলমন্ত্রক
সময়ের সাথে পাল্লা দিয়ে ব্যক্তিগত সুরক্ষা উপকরণ  তৈরি করছে রেল
চিকিৎসক ও চিকিৎসা কর্মীদের জন্য দিনে হাজারটি পি পি ই তৈরির লক্ষমাত্রা
উৎপাদিত পণ্যের অর্ধেক সামনে থেকে রোগের সাথে লড়াই করা চিকিৎসকদের দেওয়ার ভাবনা
পি পি ই প্রথম তৈরি করল জগাধারির রেল ওয়ার্কশপ, উৎপাদনের জন্য তৈরি আরও ১৭ টি ওয়ার্কশপ
নয়াদিল্লি, ০৭ এপ্রিল, ২০২০
জরুরী কালীন তৎপরতায় ব্যক্তিগত সুরক্ষা উপকরণ  তৈরি করছে রেল। জগাধারির রেল ওয়ার্কশপে তৈরি এই সুরক্ষা উপকরণকে সম্প্রতি ডি আর ডি ও অনুমোদন দিয়েছে। অনুমোদিত নক্সা এবং সামগ্রী দিয়ে বিভিন্ন আঞ্চলিক ওয়ার্কশপেও এই সুরক্ষা পোশাক তৈরি করা হবে। এই পি পি ই তৈরি হওয়ার ফলে দেশের বিভিন্ন কোভিড কেয়ার রেল হাসপাতালে রোগীদের কাছে থেকে কাজ করা চিকিৎসক ও চিকিৎসা কর্মীরা উপকৃত হবেন।
চিকিৎসক ও চিকিৎসা কর্মীদের জন্য দিনে হাজারটি পি পি ই তৈরির লক্ষমাত্রা নেওয়া হয়েছে। আরও ১৭টি ওয়ার্কশপকেও পি পি ই তৈরির কাজে লাগানো হবে।
উৎপাদিত পণ্যের অর্ধেক অন্যান্য চিকিৎসকদের দেওয়ার কথাও ভাবছে রেল।
এই পোশাক তৈরির জন্য সব রকমের প্রস্তুতি সম্পন্ন হয়েছে। এখন উৎপাদন শুরু হওয়া শুধু সময়ের অপেক্ষা। কোভিড-১৯ এর বিরুদ্ধে যে সমস্ত চিকিৎসক ও চিকিৎসা কর্মী কাজ করে চলেছেন তাদের কাছে এই উদ্ভাবন একটা বড় পাওনা।
(CG/SDG/BD
কেন্দ্রীয়মন্ত্রিসভা
কেন্দ্রীয় মন্ত্রিসভা ভারত ও উজবেকিস্তানের মধ্যে বিজ্ঞান প্রযুক্তি ও উদ্ভাবন ক্ষেত্রে সহযোগিতা চুক্তি মঞ্জুর করেছে
নয়াদিল্লি, ২২ নভেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা বিজ্ঞান প্রযুক্তি ও উদ্ভাবন ক্ষেত্রে ভারত ও উজবেকিস্তানের মধ্যে স্বাক্ষরিত সহযোগিতা চুক্তিতে মঞ্জুরি দিয়েছে। ২০১৮ সালের পয়লা অক্টোবর নতুন দিল্লিতে প্রধানমন্ত্রী শ্রী নরেন্দ্র মোদী ও উজবেকিস্তানের রাষ্ট্রপতি সভকত মিরাওএভ – এর উপস্থিতিতে এই চুক্তি স্বাক্ষরিত হয়। ভারতের তরফে কেন্দ্রীয় বিজ্ঞান ও প্রযুক্তি মন্ত্রী ড হর্ষবর্ধন এবং উজবেকিস্তানের তরফে সেদেশের উদ্ভাবন উন্নয়ন দপ্তরের মন্ত্রী ইব্রাহিম আবদুরাখমানভ এই চুক্তি স্বাক্ষর করেন।
CG/PM/SB…
(Visitor Counter : 98
প্রধানমন্ত্রীরদপ্তর
ঋণ নিশ্চয়তা প্রকল্পকে শক্তিশালী করে তোলার উদ্যোগে প্রধানমন্ত্রীর প্রশংসা
নয়াদিল্লি, ০৪ এপ্রিল, ২০২৩
প্রধানমন্ত্রী শ্রী নরেন্দ্র মোদী বলেছেন, অণু, ক্ষুদ্র ও মাঝারি শিল্পোদ্যোগ সংস্থাগুলিকে শক্তিশালী করে তোলার জন্য সরকারি উদ্যোগের অঙ্গ হিসাবে ঋণ নিশ্চয়তা প্রকল্পকে শক্তিশালী করে তোলা হয়েছে।
অণু, ক্ষুদ্র ও মাঝারি শিল্পোদ্যোগ মন্ত্রী শ্রী নারায়ণ রাণে এক ট্যুইট বার্তায় জানিয়েছেন, অণু ও ক্ষুদ্র শিল্পোদ্যোগ সংস্থাগুলিকে শক্তিশালী করে তুলতে সরকার সচেষ্ট। সংশ্লিষ্ট সংস্থাগুলির জন্য মূলধনের যোগান বৃদ্ধির উদ্দেশ্যে ঋণ নিশ্চয়তা প্রকল্পকে আরও শক্তিশালী করে তোলা হয়েছে।
কেন্দ্রীয় মন্ত্রীর ট্যুইট বার্তার প্রত্যুত্তরে প্রধানমন্ত্রী বলেছেন, “অনু, ক্ষুদ্র ও মাঝারি শিল্পোদ্যোগকে শক্তিশালী করে তুলতে আমাদের সরকারের উদ্যোগের এটি একটি অঙ্গ”।
PG/CB/SB
(
প্রধানমন্ত্রীরদপ্তর
প্রধানমন্ত্রী ব্ল্যাক স্টোন -এর চেয়ারম্যান, মুখ্য নির্বাহী আধিকারিক এবং সহ-প্রতিষ্ঠাতা স্টিফেন শোয়ার্জম্যানের সঙ্গে বৈঠক করেছেন
নতুন দিল্লি, ২৩ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী ব্ল্যাক স্টোন- এর চেয়ারম্যান, মুখ্য নির্বাহী আধিকারিক এবং সহ-প্রতিষ্ঠাতা শ্রী স্টিফেন
শোয়ার্জম্যানের সঙ্গে বৈঠক করেছেন।
শোয়ার্জম্যান তাঁদের ভারতে চলা প্রকল্প গুলি সম্পর্কে প্রধানমন্ত্রীকে অবহিত করেছেন এবং পরিকাঠামো ও রিয়েল এস্টেট ক্ষেত্রে বিনিয়োগের ইচ্ছা প্রকাশ করেছেন।
জাতীয় পরিকাঠামো ক্ষেত্র এবং জাতীয় নগদীকরণ ক্ষেত্র সহ ভারতে সম্ভাব্য বিনিয়োগ নিয়ে তাঁদের মধ্যে বিস্তারিত আলোচনা হয়েছে।
CG/ SB
(
পর্যটনমন্ত্রক
কেন্দ্রীয় পর্যটন মন্ত্রকের ‘দেখো আপনা দেশ’ পর্যায়ক্রমে ‘বাঘ এবং পর্যটন’ শীর্ষক ওয়েব ভিত্তিক সেমিনার-ওয়েবিনার
নয়াদিল্লী, ২৩ মে, ২০২০
কেন্দ্রীয় পর্যটন মন্ত্রক দেখো আপনা দেশ ওয়েবিনার পর্যায়ক্রমের আওতায় বৃহস্পতিবার  ‘বাঘ এবং পর্যটন’ শীর্ষক ওয়েবভিত্তিক আলোচনা সভার আয়োজন করে। ওয়েবিনারটিতে দেশের ব্যাঘ্র সংরক্ষণ কেন্দ্রের সমৃদ্ধ ঐতিহ্য এবং পর্যটনের সাথে তার প্রাসঙ্গিকতার বিষয় তুলে ধরা হয়।
পর্যটন মন্ত্রকের অতিরিক্ত মহা নির্দেশক শ্রী রুপিন্দর ব্রার আলোচনা সভাটি পরিচালনা করেন। বন্য জীবন সংরক্ষণের বিশিষ্ট চিত্র গ্রাহক এবং চলচ্চিত্র নির্মাতা শ্রী সন্দেশ কাদুর আলোচনা সভায় বাঘ এবং পর্যটনের বিষয়ের ওপর বক্তব্য রাখেন। তিনি কিশোর বয়সে বিখ্যাত ব্রিটিশ শিকারী জিম করবেটের বই পড়ে অনুপ্রাণিত হয়েছিলেন বলে জানান এবং সেখান থেকেই পরবর্তী সময়ে বাঘ ও পর্যটনের ক্ষেত্রে যে তার বিশেষ আগ্রহ গড়ে উঠেছিল সেকথাও তুলে ধরেন। প্রায় ৮ বছর আগে ভারতবর্ষ ঘুরে তিনি বাঘ এবং পর্যটনের ওপর একটি তথ্যচিত্র নির্মাণ করেছিলেন। তিনি বুঝতে পেরেছিলেন যে , এই শক্তিশালী ডোরাকাটা প্রাণীটি ভারতের পর্যটন ক্ষেত্রে কতটা প্রভাব ফেলতে পারে। বাঘের প্রতি মানুষের মুগ্ধতা হাজার বছর থেকেই বিদ্যমান। ভারতের দক্ষিণ পশ্চিম অংশের কিছু সম্প্রদায়ের মানুষ বাঘের প্রতি তাদের শ্রদ্ধা জানাতে মন্দির থেকে মন্দির, গ্রাম থেকে গ্রাম ঘুরে বেড়ান বাঘের ডোরাকাটাগুলি নিজেদের গায়ে চিত্রিত করে। দেবী দুর্গার অত্যন্ত প্রিয় প্রাণী বাঘের প্রতি সম্মান জানাতে নবরাত্রির সময় কর্ণাটকের উপকূলীয় অঞ্চলে কিছু জায়গায় বিখ্যাত হুলি বেজা বা পিলি ইয়েসাই নৃত্য পরিবেশিত হয়।
বিশ্বের মোট বাঘের মধ্যে ৭০ শতাংশই ভারতের বিভিন্ন স্থানে রয়েছে। উত্তরাখন্ডের জিম করবেট ন্যাশনাল পার্ক থেকে শুরু করে অসমের কাজিরাঙ্গা জাতীয় উদ্যানে আর্দ্র ভূমি, পশ্চিমবঙ্গের সুন্দরবন থেকে রাজস্থানের রণথম্ভোর জাতীয় উদ্যানের রুক্ষ মাটি, মধ্যপ্রদেশের কানহা, বান্ধবগড়ের ব্যাঘ্র সংরক্ষণাগার, পশ্চিমঘাটের নগরহোল জাতীয় উদ্যান, পেরিয়ার ব্যাঘ্র সংরক্ষণাগার, বান্দিপুর জাতীয় উদ্যান এবং দক্ষিণ ভারতের আন্নামালাই ব্যাঘ্র সংরক্ষণাগার, মাদুমালাই জাতীয় উদ্যান- সর্বত্রই বৃহৎ এই প্রাণীটি সংরক্ষিত রয়েছে।
ভারতে বাঘের ওপর তথ্যচিত্র নির্মাতা সন্দেশ কাদুর আলোচনায় বাঘ সংরক্ষণে পর্যটকদের ভূমিকা ও দায়িত্বের কথা তুলে ধরেন। তিনি বলেন ভারতে বন্য জীবনে বহু বিস্ময়কর বৈচিত্র্য রয়েছে যা এদেশে বেড়াতে আসা বহু পর্যটককেই আকৃষ্ট করে। তাই বাঘ সংরক্ষণ অত্যন্ত প্রয়োজন।
চলতি বছরের ১৪ই এপ্রিল থেকে শুরু হওয়া এই "দেখো আপনা দেশ" ওয়েবিনার পর্যায়ক্রমের এটি ছিল ২২তম আলোচনাসভা। দেশে ছড়িয়ে ছিটিয়ে থাকা বিভিন্ন বৈচিত্র্যময় পর্যটনকে তুলে ধরতেই এই ওয়েবিনারের আয়োজন করা হয়েছে। বৃহস্পতিবারে আয়োজিত এই ওয়েবিনারে ৯০ হাজারেরও বেশি দর্শক অংশ নেন।
ওয়েবিনারগুলি এখন দেখা যাবে ইউ টিউবের এই লিঙ্কে -
https://www.youtube.com/channel/UCbzIbBmMvtvH7d6Zo_ZEHDA/featured
পরবর্তী ওয়েবিনারটি আয়োজন করা হয়েছে ২৩শে মে। বিষয় হল "সাইকেলে চেপে ভ্রমণ- প্যাডেলে চাপ দিয়ে ভারতকে ঘুরে দেখা"। এই ওয়েবিনারে নাম নথিভুক্ত করা যাবে এই লিঙ্কে -
https://digitalindia-gov.zoom.us/webinar/register/WN_lnw9yYASR52nPIAtBvUSVw
(CG/SS/NS
সারওরসায়নমন্ত্রক
ডঃ মনসুখ মান্ডভিয়া এনআইপিইআর গবেষণা পোর্টালের সূচনা করেছেন
নয়াদিল্লি, ২৮ জানুয়ারি, ২০২২
কেন্দ্রীয় সার ও রসায়ন মন্ত্রী ডঃ মনসুখ মান্ডভিয়া আজ মন্ত্রকের প্রতিমন্ত্রী শ্রী ভগবন্ত খুবা, নীতি আয়োগের স্বাস্থ্য বিষয়ক সদস্য ডঃ ভি কে পলের উপস্থিতিতে এনআইপিইআর গবেষণা পোর্টালের সূচনা করেছেন। ন্যাশনাল ইন্সটিটিউট অফ ফার্মাসিউটিকাল এডুকেশন অ্যান্ড রিসার্চ  এই গবেষণা পোর্টালটি তৈরি করেছে। সংস্থার সমস্ত গবেষণামূলক কাজকর্মে পেটেন্ট ফাইল এবং প্রকাশনা বিষয়ক তথ্য এক্ত্রিত করার লক্ষ্যে এবং শিল্প সংস্থা ও অন্যদের সঙ্গে এ বিষয়ে তথ্য ভাগ করে নেওয়ার লক্ষ্যেই এই পোর্টাল তৈরি করা হয়েছে।
প্রধানমন্ত্রী শ্রী নরেন্দ্র মোদীর ‘জয় জওয়ান, জয় কিষাণ, জয় বিজ্ঞান এবং জয় অনুসন্ধান’ এই দৃষ্টিভঙ্গীর কথা তুলে ধরে কেন্দ্রীয় মন্ত্রী ডঃ মনসুখ মান্ডভিয়া জানান, গবেষণা ও উন্নয়ন দেশের অর্থনীতির এক গুরুত্বপূর্ণ স্তম্ভ। তিনি বলেন, সকল পক্ষের শক্তিকে কাজে লাগাতে হবে। তবেই একটি সামগ্রিক ইকো ব্যবস্থাপনা তৈরি করা সম্ভব।
শিল্প এবং শিক্ষা উভয় ক্ষেত্রে স্বাস্থ্যকর প্রতিযোগিতার গুরুত্বের বিষয় তুলে ধরে কেন্দ্রীয় মন্ত্রী জানান, উদ্ভাবন ও গবেষণা ক্ষেত্রে প্রতিযোগিতা ও চাহিদা অবশ্যই প্রয়োজন। কারণ, এতে দেশের মানুষের জন্য মানসম্পন্ন জীবন ধারণ সুনিশ্চিত হয় এবং সমস্যা সমাধানের পথ বেরিয়ে আসে। ওষুধ প্রস্তুতকারী সংস্থা ক্ষেত্রে সুস্থায়ী বৃদ্ধির জন্য গবেষণা ও উদ্ভাবন অপরিহার্য বলেও জানান তিনি। কেন্দ্রীয় মন্ত্রী বলেন, দেশে তরূণ প্রতিভা এবং মানবসম্পদ রয়েছে। শিল্প-শিক্ষা ক্ষেত্রে সহযোগিতার মাধ্যমে তাকে কাজে লাগাতে হবে। তাই, এই দুই ক্ষেত্রের সহযোগিতা বৃদ্ধিতে ফার্মাসিউটিকাল বিভাগ এনপিইআর-এর সমস্ত গবেষণামূলক কাজকর্ম এক জায়গায় ধরে রাখতে এ ধরনের গবেষণা পোর্টাল তৈরি করেছে। এই গবেষণা পোর্টাল দেশের শিল্প সংস্থা, বিশেষ করে অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে কাজে লাগবে বলেও উল্লেখ করেন তিনি।
অনুষ্ঠানের ভাষণে কেন্দ্রীয় প্রতিমন্ত্রী শ্রী ভগবন্ত খুবা বলেন, ভারত বিশ্বের তৃতীয় বৃহত্তম ওষুধ প্রস্তুতকারী দেশ। এ প্রসঙ্গে দেশের টিকা ক্ষেত্রে বিকাশের উদাহরণ তুলে ধরেন তিনি। প্রতিমন্ত্রী বলেন, সরকার গবেষণা ও উদ্ভাবনের বিকাশ-সাধনে প্রতিশ্রুতিবদ্ধ। তারই অঙ্গ হিসাবে পোর্টালটির সূচনা করা হয়েছে বলে মন্তব্য করেন তিনি। ডঃ ভি কে পল জানান, ভারতের স্বাস্থ্য ইকো ব্যবস্থাপনায় এনআইপিইআর গুরুত্বপূর্ণ ভূমিকা পালন করে থাকে। তাই, এক্ষেত্রে বাজেট বরাদ্দ বৃদ্ধি করার বিষয়ে সরকারের কাছে অনুরোধ জানান তিনি।
CG/SS/SB
(Visitor Counter : 98
প্রধানমন্ত্রীরদপ্তর
প্রতিরক্ষা বাহিনীর খেতাব প্রদান ও সম্মান প্রদর্শনের অনুষ্ঠানে অংশ নিলেন প্রধানমন্ত্রী
নয়াদিল্লি, ৯ মে, ২০২৩
আজ রাষ্ট্রপতি ভবনে প্রতিরক্ষা বাহিনীর খেতাব ও সম্মান প্রদর্শনের এক অনুষ্ঠানে যোগদান করেন প্রধানমন্ত্রী শ্রী নরেন্দ্র মোদী। এ সম্পর্কে তাঁর অভিজ্ঞতার কথা ব্যক্ত করে প্রধানমন্ত্রী এক ট্যুইট বার্তায় বলেছেন :
“প্রতিরক্ষা বাহিনীর খেতাব ও সম্মান প্রদর্শনের এক অনুষ্ঠানে আজ যোগ দিয়েছিলাম। যাঁরা শৌর্য পদকে সম্মানিত হলেন তাঁদের সকলের জন্যই আমরা গর্বিত। তাঁদের এই সাহসিকতা আমাদের সর্বদাই অনুপ্রাণিত করবে।”
(PG/SKD/DM/
পেট্রোলিয়ামওপ্রাকৃতিকগ্যাসমন্ত্রক
প্রধানমন্ত্রী উজ্জ্বলা যোজনায় ৬ কোটির বেশি রান্নার গ্যাস বিতরণ
নয়াদিল্লি, ০২ জানুয়ারি, ২০১৯
প্রধানমন্ত্রী উজ্জলা যোজনায় ৬ কোটিরও বেশি মানুষকে রান্নার গ্যাস বিতরণ করা হয়েছে। নতুন দিল্লিতে আজ এক অনুষ্ঠানে উপ-রাষ্ট্রপতি শ্রী এম ভেঙ্কাইয়া নাইডু যোজনার সুফলভোগী দিল্লির শ্রীমতী জসমিনা খাতুনের হাতে নতুন রান্নার গ্যাস সংযোগের নথিপত্র তুলে দেন। অনুষ্ঠানে কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধানও উপস্থিত ছিলেন।
এই উপলক্ষে উপ-রাষ্ট্রপতি শ্রী নাইডু, প্রধানমন্ত্রী শ্রী নরেন্দ্র মোদী এবং শ্রী ধর্মেন্দ্র প্রধানের সক্রিয় ভূমিকার প্রশংসা করে ৬ কোটিরও বেশি রান্নার গ্যাসের সংযোগ দেওয়ার লক্ষ্যমাত্রা অর্জনে তেল বিপণন সংস্থাগুলির সমবেত প্রয়াসের কথা বিশেষভাবে উল্লেখ করেন। দরিদ্র মানুষ, বিশেষ করে, সমাজের অবহেলিত মানুষের স্বার্থে জাতির জনক মহাত্মা গান্ধীর স্বপ্ন পূরণের লক্ষ্যে এই যোজনা গুরুত্বপূর্ণ ভূমিকা পালন করছে। তিনি আরও বলেন, ভারত বিশ্বের তৃতীয় বৃহত্তম অর্থনীতি হয়ে ওঠার পথে অগ্রসর হচ্ছে। সেদিক থেকে সামাজিক চাহিদা পূরণের ক্ষেত্রে প্রধানমন্ত্রী উজ্জ্বলা যোজনার মতো প্রকল্পগুলি সার্বিকভাবে অপরিহার্য হয়ে উঠছে। প্রধানমন্ত্রী সংস্কার, সুচারু রূপে কাজকর্ম সম্পাদন এবং পরিবর্তনের যে ডাক দিয়েছেন – তা বাস্তবায়িত করতে পেট্রোলিয়াম ও প্রাকৃতিক গ্যাস মন্ত্রকের এই উদ্যোগ সাধারণ মানুষের জীবনযাপনের মানোন্নয়নে এক বিরাট পদক্ষেপ। নির্ধারিত সময়ের আগেই রান্নার গ্যাস বিতরণের লক্ষ্যমাত্রা পূরণে শ্রী নাইডু সংশ্লিষ্ট সমস্ত পক্ষের ভূমিকার প্রশংসা করেন।
উল্লেখ করা যেতে পারে, বিশ্ব স্বাস্থ্য সংস্থা বা হু, গৃহস্থালীর রান্নার দরুণ সৃষ্ট দূষণের হাত থেকে মহিলাদের স্বাস্থ্য সুরক্ষায় প্রধানমন্ত্রী উজ্জ্বলা যোজনার প্রশংসা করেছে।
CG/BD/SB
(Visitor Counter : 279
স্বাস্থ্যওপরিবারকল্যাণমন্ত্রক
কেন্দ্রীয় সরকার এনটিএজিআই এবং এনইজিভিএসি'র সুপারিশ অনুযায়ী কোভিশিল্ড-এর দুটি ডোজের মধ্যে ব্যবধান ৪-৮ সপ্তাহ বাড়ানোর জন্য রাজ্য ও কেন্দ্রশাসিত অঞ্চল গুলিকে চিঠি দিল
নতুন দিল্লি, ২২ মার্চ, ২০২১
বৈজ্ঞানিক তথ্যের ওপর ভিত্তি করে কোভিড-১৯ প্রতিরোধে কোভিশিল্ডের দুটি ডোজের মধ্যে ব্যবধান বাড়ানোর জন্য কেন্দ্র সরকার রাজ্য ও কেন্দ্রশাসিত অঞ্চল গুলিকে চিঠি দিয়েছে।
ন্যাশনাল টেকনিক্যাল অ্যাডভাইজারি গ্রুপ অন ইমিউনাইজেশন, এনটিএজিআই এবং ন্যাশনাল এক্সপার্ট গ্রুপ অন্ড ভ্যাকসিন অ্যাডমিনিস্ট্রেশন ফর কোভিড-১৯, এনইজিভিএসি-র ২০-তম বৈঠকে এই সিদ্ধান্ত গৃহীত হয়েছে। এই সিদ্ধান্ত অনুযায়ী কোভিশিল্ড ভ্যাকসিনের দুটি দলের মধ্যে মেয়াদ ৪-৮ সপ্তাহ করার কথা বলা হয়েছে। আগে এই মেয়াদ ছিল ৪-৬ সপ্তাহ। কেবলমাত্র কোভিশিল্ডের ক্ষেত্রে এই সিদ্ধান্ত নেওয়া হয়েছে। কোভ্যাকসিনের ক্ষেত্রে নয়।
কেন্দ্রীয় স্বাস্থ্যসচিব শ্রী রাজেশ ভূষণ আজ প্রতিটি রাজ্য ও কেন্দ্রশাসিত অঞ্চলের মুখ্যসচিবকে লেখা এক চিঠিতে এই সিদ্ধান্তের কথা জানিয়েছেন।
প্রধানমন্ত্রীরদপ্তর
রাজস্থানের কোটায় এক সড়ক দুর্ঘটনায় বেশ কয়েকজনের প্রাণহানিতে প্রধানমন্ত্রীর শোক প্রকাশ
হতাহতদের জন্য প্রধানমন্ত্রীর জাতীয় ত্রাণ তহবিল থেকে এককালীন অনুদান
নয়াদিল্লি, ২১ ফেব্রুয়ারি, ২০২২
রাজস্থানের কোটায় এক সড়ক দুর্ঘটনায় বেশ কয়েকজনের প্রাণহানিতে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এই দুর্ঘটনায় হতাহতদের জন্য প্রধানমন্ত্রীর জাতীয় ত্রাণ তহবিল থেকে এককালীন অনুদান দেওয়ার কথাও ঘোষণা করেছেন তিনি।
প্রধানমন্ত্রীর কার্যালয়ের পক্ষ থেকে এক ট্যুইটে বলা হয়েছে, “রাজস্থানের কোটায় সড়ক দুর্ঘটনা অত্যন্ত মর্মান্তিক। এই দুর্ঘটনায় যাঁরা প্রাণ হারিয়েছেন, তাঁদের পরিবারের প্রতি সমবেদনা জানাই। স্বজন হারানো পরিবারগুলিকে ঈশ্বর এই অপার দুঃখ সহ্য করার শক্তি যোগান: প্রধানমন্ত্রী”।
“কোটায় মর্মান্তিক দুর্ঘটনায় যাঁরা প্রাণ হারিয়েছেন, তাঁদের প্রত্যেকের নিকটাত্মীয়কে প্রধানমন্ত্রীর জাতীয় ত্রাণ তহবিল থেকে ২ লক্ষ টাকা এককালীন অনুদান দেওয়া হবে। দুর্ঘটনায় আহতদের ৫০ হাজার টাকা করে দেওয়া হবে: প্রধানমন্ত্রী”।
CG/BD/SB
(
অর্থমন্ত্রক
জিএসটি প্র্যাক্টিশনারদের অন্তর্ভুক্তির নিশ্চয়তার জন্য পরীক্ষা
নয়াদিল্লি, ১২ জুলাই ২০১৮
২০১৭-র সেন্ট্রাল গুডস্ অ্যান্ড সার্ভিসেস ট্যাক্স রুলস-এর সংস্থান অনুসারে ন্যাশনাল অ্যাকাডেমি অফ কাস্টমস্, ইনডাইরেক্ট ট্যাক্সেস্ অ্যান্ড নারকোটিক্স -কে জিএসটি প্র্যাক্টিশনারদের অন্তর্ভুক্তির নিশ্চয়তার জন্য পরীক্ষা আয়োজনের ক্ষমতা দেওয়া হয়েছে। ৩১.১২.২০১৮-র মধ্যে আইনটির ধারানুযায়ী সমস্ত জিএসটি প্র্যাক্টিশনারদের এই পরীক্ষায় পাস করতে হবে। পরীক্ষার নির্ঘন্ট, সিলেবাস এবং নথিভুক্তির জন্য ওয়েবসাইট সংক্রান্ত বিজ্ঞপ্তি যথাসময়ে জারি করা হবে।
CG/PB/SB…
(Visitor Counter : 27
বিজ্ঞানওপ্রযুক্তিমন্ত্রক
২০২০বিজ্ঞান ও প্রযুক্তি যোগাযোগ ক্ষেত্রে জাতীয় পুরস্কারের জন্য মনোনয়ন জমা দেওয়ার আহ্বান জানিয়েছে ন্যাশনাল কাউন্সিল ফর সায়েন্স অ্যান্ড টেকনোলজি কমিউকেশন
নয়াদিল্লি, ০৬ অক্টোবর, ২০২০
কেন্দ্রীয় বিজ্ঞান ও প্রযুক্তি যোগাযোগের ক্ষেত্রে অসামান্য অবদানের জন্য এবং বৈজ্ঞানিক ভাবধারা প্রচারের উদ্দেশ্যে মনোনয়ন জমা দেওয়ার আহ্বান জানানো হয়েছে।
ভারত সরকারের বিজ্ঞান ও প্রযুক্তি বিভাগের অন্তর্গত ন্যাশনাল কাউন্সিল ফর সায়েন্স অ্যান্ড টেকনোলজি কমিউকেশন  ২০২০’তে বিজ্ঞান ও প্রযুক্তি যোগাযোগ ক্ষেত্রে জাতীয় পুরস্কারের জন্য মনোনয়ন জমা দেওয়া আহ্বান জানিয়েছে। বিজ্ঞান ও প্রযুক্তি যোগাযোগ ক্ষেত্রে অসামান্য কাজের স্বীকৃতি-স্বরূপ বিজ্ঞান ও প্রযুক্তি বিভাগ প্রতি বছর ২৮শে ফেব্রুয়ারি জাতীয় বিজ্ঞান দিবসে এই পুরস্কার প্রদান করে থাকে।
বিজ্ঞান ও প্রযুক্তি যোগাযোগ ক্ষেত্রে অসামান্য অবদানের জন্য এবং বৈজ্ঞানিক ভাবধারা প্রচারের উদ্দেশ্যে প্রতি বছর কোনও ব্যক্তি বা সংস্থাকে এই পুরস্কার প্রদান করা হয়। পুরস্কার-স্বরূপ একটি শংসাপত্র, স্মারক ও নগদ অর্থ প্রদান করা হয়। বিজ্ঞান প্রযুক্তি ও যোগাযোগ ক্ষেত্রে অসামান্য কাজের জন্য ৫ লক্ষ টাকা নগদ অর্থ পুরস্কার প্রদান করা হয়। এছাড়াও, বই, ম্যাগাজিন সহ মুদ্রণ মাধ্যমে বিজ্ঞান ও প্রযুক্তি যোগাযোগ বিষয়ে প্রচার, শিশুদের মধ্যে বিজ্ঞান ও প্রযুক্তিকে জনপ্রিয় করে তোলা, জনপ্রিয় বিজ্ঞান ও প্রযুক্তি সাহিত্যের অনুবাদ, উদ্ভাবনী ও ঐতিহ্যবাহী পদ্ধতির মাধ্যমে বিজ্ঞান ও প্রযুক্তি যোগাযোগ বিষয়কে তুলে ধরা এবং বৈদ্যুতিক মাধ্যমে বিজ্ঞান ও প্রযুক্তি যোগাযোগ ক্ষেত্রের প্রচারের জন্য ২ লক্ষ টাকা আর্থিক পুরস্কারও প্রদান করা হয়। ৩৫ বছরের বেশি বয়সী যে কোনও ভারতীয় নাগরিক কেন্দ্র অথবা রাজ্য সরকার অনুমোদিত যে কোনও প্রতিষ্ঠান থেকে তার লেখা প্রস্তাব আকারে পাঠাতে পারেন। এই মনোনয়ন জমা দেওয়ার জন্য বিস্তারিত তথ্য, যোগ্যতা, আবেদনের ফরম্যাট ইত্যাদি পাওয়া যাবে মন্ত্রকের www.dst.gov.in. এই ওয়েবসাইটে। চলতি বছরের ৩১শে অক্টোবরের মধ্যে বিজ্ঞান ও প্রযুক্তি দপ্তরের এনসিএসটিসি বিভাগের বিজ্ঞানী ডঃ এবিপি মিশ্রর কাছে ই-মেলের মাধ্যমে মনোনয়ন জমা দেওয়া যাবে।
CG/SS/SB
(Visitor Counter : 88